APROBACIÓN DEFINITIVA DO REGULAMENTO DE FUNCIONAMENTO E DA ORDENANZA REGULADORA DO PREZO PÚBLICO POLO USO DO “ALBERGUE MUNICIPAL PARA CAMIÑANTES E PEREGRINOS"
ADMINISTRACIÓN LOCAL — Municipal — Meis (Ordenanzas e Regulamentos, 29/07/2020)

Transcorrido o prazo de trinta días dende a publicación no B. O. da Provincia nº 109 de data 09-06-2020, dos anuncios relativos á aprobación inicial do Regulamento de Funcionamento e da Ordenanza reguladora do prezo público polo uso do “ALBERGUE MUNICIPAL PARA CAMIÑANTES E PEREGRINOS DO CONCELLO DE MEIS, SITO EN VILAR- ARMENTEIRA”, sen que contra os mesmos se viñeran a producir ningunha reclamación ou suxestión, elévase tal aprobación provisional a definitiva; procedéndose, de conformidade co determinado no artigo 49 da Lei 7/1985, de Bases do Réxime Local e artigo 17 do Texto Refundido da Lei Reguladora das Facendas Locais, a súa publicación íntegra, quedando redactados do seguinte xeito: O obxecto do presente regulamento é o establecemento de normas que rexen o funcionamento do albergue municipal para camiñantes e peregrinos ubicado en Vilar- Parroquia de A Armenteira. A titularidade do servizo corresponde ao Concello de Meis. As instalacións que conforman o albergue, se ubican na planta baixa dun edificio municipal, sito en Vilar nº 64- Parroquia de A Armenteira, que comprende: entrada-recepción, comedor, cocina, zona de dormitorios, baños e duchas. O período de apertura mínima do albergue será 11 meses ao ano; salvo que por circunstancias sobrevidas, a Alcaldía modifique os períodos ou horarios de apertura O horario de apertura será ás: 13h. O horario de peche será ás: 22h. O aforo máximo será de 20 usuarios. O Concello virá obrigado, necesariamente, a dispoñer da totalidade dos medios materiais e persoais necesarios para o desenvolvemento das seguintes prestacións: Comprenden todas aquelas funcións e tarefas necesarias para prestar o servizo de atención previa e durante a estancia do camiñante ou peregrino no albergue, con indicación dos servizos dispoñibles así como das normas de uso. Se lle sinalará ao usuario a praza de cama correspondente e se lle dará entrega de sábanas e almohadas desechables. O Concello facilitará aos camiñantes ou peregrinos a entrada e acceso aos servizos do albergue segundo vaian chegando ao mesmo. Anotaranse adecuadamente no libro rexistro correspondente. Si un usuario presenta a credencial do Camiño de Santiago ou outro tipo de credencial, esta será selada para a súa constancia. Se realizará por parte de persoal do Concello a ficha de estancia correspondente. Se Informará adecuadamente de tódolos servizos que presta o albergue, así como dos lugares de interese relacionados cos Camiños da Variante Espiritual do Camiño Portugués, da Ruta do Padre Sarmiento, dos Camiños de Santiago ou doutras rutas de sendeirismo, así como doutros lugares de interese da Comarca O Concello manterá en perfecto estado de limpeza e decoro todas as instalacións adscritas ao servizo. A limpeza estenderase á totalidade das instalacións, incluíndose chans, pavimentos horizontais e verticais, portas, xanelas, mobiliario e demais utensilios, servizos hixiénicos, ou calquera outro análogo existente. Tamén levarase a cabo o control de pragas. Son de cargo do Concello o mantemento das instalacións. O servizo de mantemento consistirá en asegurar o perfecto estado de funcionamento de tódolos elementos, tanto da obra civil como das instalacións fixas e mecánicas mediante a realización dos traballos de mantemento preventivo. Tamén se levarán a cabo as obras de reparación que sexan necesarias realizar nas dependencias tales como: instalacións eléctricas, de auga, desaugadoiros, etc. O Concello, a través dos medios de que dispoña, inspeccionará regularmente as instalacións e realizará labores de conservación das instalacións. O Concello ten subscrito unha póliza de accidentes e de responsabilidade civil.1.- Satisfacer o prezo de pernoita establecido.2.-Cumprir o horario fixado neste Regulamento. Non obstante o Concello poderá establecer un horario diferente en base á demanda do servizo.3.- Respectar as normas do albergue e as instrucións que lle indique o persoal do Concello. 1.—Pernoita dunha noite, para o que se facilitarán sábanas e almohadas desechables. Non se admitirá a pernoita de máis dunha noite.2.—Utilizar os bens e as instalacións necesarios para a pernoita.3.—Obter auxilio e protección da Administración polo normal uso das instalacións do albergue.1.—Percibir dos usuarios os prezos correspondentes pola utilización dos servizos que oferte.2.—Interpretar o regulamento, resolver as dúbidas que ofreza o seu cumprimento, resolver a expulsión dos usuarios que non acaten a normativa do albergue.3.—Inspeccionar en calquera momento o servizo e as instalación.4.—Ditar instrucións e ordenar discrecionalmente as modificacións que o interese público poida aconsellar. As infraccións nas que poida incorrer o usuario do servizo clasifícanse en leves, graves e moi graves. Para a súa cualificación teranse en conta as circunstancias que concorran en cada caso, tales como intencionalidade, neglixencia, reiteración, existencia de danos ao servizo ou aos intereses dos usuarios e contía dos danos. Cualifícanse como infraccións leves os seguintes feitos: 1.—Os que impliquen irregularidades na observancia das obrigas e deberes contidos no regulamento sen transcendencia económica e funcional apreciable para a xestión do servizo.2.—A neglixencia na observancia das instrucións do persoal do Concello.3.—As que non poidan cualificarse como infraccións graves tendo en conta a falta de intencionalidade e a reparación dos danos causados. Tipifícanse como infraccións graves os seguintes feitos: 1.—A reincidencia na comisión de faltas leves dentro dun período de seis meses.2.—As accións ou omisións que interfiran ou alteren ocasionalmente a prestación dos servizos sempre que non estivesen tipificados como leves.3.—A obstrución polo usuario á potestade inspectora da administración municipal.4.—Trato irrespectuoso a outros usuarios ou ao persoal do Concello. Tipifícanse como faltas moi graves: 1.—A reincidencia na comisión de faltas graves dentro dun período dun ano.1.—As FALTAS LEVES serán sancionadas con multas de ata 500 euros.2.—As FALTAS GRAVES serán sancionadas con multas en contía comprendida entre 501 e 2.000 euros.3.—As FALTAS MOI GRAVES serán sancionadas con multas entre 2.001 e 5.000 euros, e se se repiten, darán lugar ao rescate da concesión e subseguinte resolución do contrato.1.—As FALTAS LEVES serán sancionada polo Alcalde previa audiencia ao usuario durante un período de IO días hábiles.2.—Para a corrección das FALTAS GRAVES E MOI GRAVES deberá tramitarse un procedemento sancionador coas seguintes garantías formais: incoación do procedemento con designación de instrutor e secretario, período de instrución e proba, prego de cargos polo instrutor, audiencia do concesionario durante dez días, proposta de sanción polo instrutor, alegacións do concesionario á proposta durante o prazo de dez días e, no seu caso, resolución sancionadora do Alcalde que tamén poderá declarar a resolución do contrato. ENTRADA EN VIGOR: O presente Regulamento entrará en vigor aos 15 días da súa publicación íntegra no BOP, permanecendo en vigor ata a súa modificación ou derrogación. O Pleno do concello, en uso das facultades que lle confiren os artigos 41 a 47 y 127 del Real Decreto Legislativo 2/2004, de 5 de marzo, por el que se aprueba el Texto Refundido de la Ley de Haciendas Locales, establece, a través da presente Ordenanza, o Prezo Público pola utilización do servizo de albergue municipal de peregrinos de Meis, sito en Vilar, A Armenteira. Os prezos públicos regulados na presente Ordenanza constitúense como prestacións patrimoniais de carácter público. As devanditas prestacións patrimoniais deberán ser satisfeitas polos usuarios do albergue municipal de peregrinos de Meis, sito en A Armenteira. Están obrigadas ao pagamento do prezo público regulado nesta ordenanza as persoas usuarias do servizo de Albergue municipal de camiñantes e peregrinos de Meis de Vilar A Armenteira.1. O establecemento ou modificación das contías do prezo público regulado pola presente Ordenanza serán determinados pola Xunta de Goberno Local, por delegación do Pleno do Concello, de conformidade co establecido no artigo 47.1 do TRLHL en relación co artigo 23.2. b) da Lei 7/1985, unha vez se determinen as actividades e servizos que se prestarán cada ano. As contías dos prezos públicos regulados nesta Ordenanza gravaranse co IVE correspondente, nos casos en que así proceda, de acordo coa normativa vixente en cada momento.2. A estes efectos, a Xunta de Goberno Local, tomando como base os informes sobre os custos reais da prestación do servizo, establecerá, previo informe dos servizos económicos do Concello, o prezo concreto do servizo desenvolvido, de conformidade sempre co artigo 44.1 do TRLHL segundo o cal o importe dos prezos públicos deberá cubrir como mínimo o custo do servizo prestado ou da actividade desenvolvida. A obriga de pagar o prezo público determinado de conformidade co recollido no artigo 4 da presente Ordenanza xorde dende que se preste o servizo, é dicir dende o momento da entrada ao albergue. O ingreso deberá efectuarse no propio albergue á persoa responsable do seu cobro, recibindo un xustificante de efectuar o ingreso. Cando por causas non imputables á persoa obrigada ao pago do prezo público, a utilización das instalacións non se leve a efecto, procederá a devolución do importe correspondente. As débedas por prezos públicos esixiranse polo procedemento de prema, unha vez finalizado o período de ingreso en voluntaria. En todo caso a Xunta de Goberno Local será o órgano competente para establecer as normas de xestión e procedemento de pago do prezo público. A presente Ordenanza, entrará en vigor ao día seguinte da súa publicación íntegra no Boletín Oficial da Provincia, permanecendo en vigor ata a súa derrogación ou modificación. Meis, 23-07-2020. A Alcaldesa. Asdo.: Marta Giráldez Barral DOCUMENTO ASINADO ELECTRONICAMENTE